NASTA PILDIRAAMAT
Tere!
Kas teadsid, et Jumal tahab olla igaühega lähedane sõber?
Oleksime väikesed abilised, nii poisid kui tüdrukud.
Jumala abilistena oleme tõeliselt õnnelikud ja õnnistatud.
Täna räägin Saamuelist, ühest väikesest poisist,
kellest tuli Jumalale väga tähtis abiline.
Ta oli huvitav poiss selle poolest, et ta elas templis.
Tempel on nagu kirik või kogudusemaja.
Piiblis kasutatakse kiriku asemel sõna "tempel".
Ta oli seal preester Eeli abiline.
Tal oli seal oma tuba, mida siin näeme ja oma voodi.
Saamuelil oli kindlasti ka oma asju.
Võis olla ka mõni riiul või kapp, kus leidus pisut näksimist.
Maiuspalaks võisid olla näiteks viinamarjad.
Võib-olla oli tal ka mänguasju, millega ta vahel mängis.
Templis oli palju tööd.
Ma arvan, et tal võis olla pall, mida sai vahel templi õuel põrgatada.
Ma ei tea seda kindlalt, see on vaid minu ettekujutus.
Minu arvates meeldib kõigile väikestele poistele palli mängida.
Saamuelil oli ka oma ema ja isa.
Nad käisid templis ta juures ja ta polnud mingil moel hüljatud laps.
Saamuelile meeldis templis, kuid ta ootas ema ja isa küllatulekut.
Ema tõi Saamuelile alati uusi riideid.
Saamuel pani need kenasti oma riiulile.
Kui Saamuel oli pisut kasvanud, tõi ema talle suuremaid rõivaid.
Saamuel ootas ema ja isa külastusi, kuid talle meeldis väga templis olla.
Ta ülesannete hulka kuulus kindlasti koristamine ja põrandapesu
ja aeg-ajalt preester Eelile söögi ja joogi viimine.
Ta pani ka küünlaid põlema ning aitas Eelit kõigis asjus.
Saamuel õppis palju Jumalalast ning palvetas koos Eeliga.
Ta uuris Piibli raamatuid koos Eeliga.
Tal oli seal väga hea olla.
Ta tööks oli hommiku saabudes lükata kardinad eest
ning õhtu saabudes taas kardinad ette tõmmata.
Templis oli kasutusel hulgaliselt kardinaid ja eesriideid.
Uksi polnud nii palju ja uste asemel kasutati eesriideid.
Preester Eeli elas templis.
Nende toad olid kõrvuti.
Sarnane eesriie oli ehk Saamueli ja Eeli toa vahel.
Pärast pikka päeva läks Saamuel igal õhtul oma voodisse magama.
Enne soovis ta head ööd ka preester Eelile.
Pikki päevi koos veetes oli Eeli talle vanaisa eest.
Saamuel heitis rahulolevalt oma voodisse magama.
Eeli kamber oli sealsamas lähedal.
Nad võisid kuulda üksteist, ehk hõiguti veel seal: "Head ööd!"
Ei tea, sest Piibel ei räägi sellest, kuid nad elasid lähestikku.
Eeli oli juba vana taat.
Kui ta uinus, võis kuulda norskamist.
Seal ta magas sügavalt.
Eeli oli hea preester ja õpetaja.
Ta õpetas Saamuelile palju Jumalast.
Jälle oli saabunud öö ja kõik magasid.
Ööpimeduses kuulis Saamuel äkki, nagu oleks keegi hüüdnud tema nime.
Ta arvas, et see oli Eeli, kes tahtis juua või viinamarju süüa.
Saamuel tõusis kähku voodist ja ruttas Eeli kambri poole.
Ta küsis: "Eeli, kas sa soovisid midagi?"
Eeli ärkas unest.
"Ei..ma ei tahtnud midagi.
Mine aga magama. Nägid vist und."
"Ma arvasin, et sa kutsusid mind," ütles Saamuel.
"Ei-ei, mine magama."
Saamuel läkski tagasi oma voodisse magama.
Varsti juhtus sama asi uuesti.
Saamuel oli täiesti kindel, et seekord kuulis ta õigesti.
Ta tõusis uuesti voodist ja kiirustas Eeli juurde.
"Mis lahti? Nüüd küll hüüdsid mind päriselt."
"Ka sel korral ei hüüdnud mina," sõnas preester Eeli.
"Ole hea poiss ja mine uuesti magama."
Saamuel läkski.
Ta puges taas teki alla oma pehmesse asemesse.
Veidi aja pärast kostus uuesti: "Saamuel!"
Saamuel mõtles ehk:
"Kes neist nüüd segi on, kas tema või Eeli?
Eeli on vanadusest nõder. Tema hüüdis kindla peale."
Saamuel läks kolmaski kord.
"Eeli, sa kutsusid mind.
Räägid vist läbi une, aga tõesti sa kutsusid mind."
Eeli mõistis. Mmm..
See on Jumal, kes kutsub Saamueli.
Kuigi Eeli oli unisena voodis, ütles ta Samuelile:
"Kui sa veelkord kuuled häält, siis on see kindlasti Jumal.
Ütle Jumalale - "Räägi, Issand, sest su sulane kuuleb!"
Erutusest süda kloppimas
läks Saamuel taas tagasi oma voodisse magama.
Ta jäi ootama, kas tõesti Jumal räägib temaga.
Mõne aja pärast kostus taas: "Saamuel! Saamuel!"
Saamuel ütles: "Räägi, Issand, sest su sulane kuuleb!"
Ta tõusis voodi äärele istuma.
Jumal rääkis Saamuelile lugusid ja sel ööl oli neil pikk jutuajamine.
Sellest hetkest alates rääkis Saamuel alati Jumalaga
ja Jumal rääkis, mis tulevikus toimub.
Need oli olulised teadmised.
Sellist inimest kutsutakse prohvetiks.
Saamuel sai väga noorelt prohvetiks.
Sina võid prohvetiks saada.
Palveta, et kuuleksid Jumala häält.
Kuuled, mis Jumalal on öelda.
Jumal tahab olla väikeste poiste ja tüdrukutega samuti kui suurtega.
Ära seda kunagi unusta!
Nägemiseni!
Tõlge: Mare Peterson